Avainsanat

Tiivistelmä



Avainsanat

1. Yhteisön tavaramerkki – Muutoksenhakumenettely – Kanne yhteisöjen tuomioistuimissa – Kannekirjelmä – Väliintulijan vastine – Muotovaatimukset – Yhteenveto kanneperusteista – Oikeudelliset perusteet, joita ei ole esitetty kannekirjelmässä ja vastineessa – Yleinen viittaus muihin asiakirjoihin – Tutkimatta jättäminen

(Ensimmäisen oikeusasteen tuomioistuimen työjärjestyksen 44 artiklan 1 kohta, 46 artikla, 130 artiklan 1 kohta, 132 artiklan 1 kohta ja 135 artiklan 1 kohdan 2 alakohta)

2. Yhteisön tavaramerkki – Yhteisön tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä – Kirjaimen ”a” sisältävät kuviomerkit

(Neuvoston asetuksen N:o 40/94, 8 artiklan 1 kohdan b alakohta)

Tiivistelmä

1. Ensimmäisen oikeusasteen tuomioistuimen työjärjestyksen 44 artiklan 1 kohdan, jota sovelletaan työjärjestyksen 130 artiklan 1 kohdan ja 132 artiklan 1 kohdan mukaan henkiseen omaisuuteen, mukaan sisämarkkinoiden harmonisointivirastoa (tavaramerkit ja mallit) vastaan nostetussa kanteessa tulee esittää riidan kohde ja sen tulee sisältää yhteenveto kanteen oikeudellisista perusteista. Vaikka kannekirjelmää voidaan tässä suhteessa tukea ja täydentää tietyiltä osin viittaamalla otteisiin sen liitteenä olevista asiakirjoista, viittaamalla yleisesti muihin asiakirjoihin ei korjata sitä, että itse kanteessa ei ole mainittu olennaisia oikeudellisia perusteita ja perusteluja, jotka siinä on edellä mainittujen säännösten mukaan mainittava.

Koska tätä tulkintaa voidaan työjärjestyksen 46 artiklan nojalla, joka soveltuu työjärjestyksen 135 artiklan 1 kohdan 2 alakohdan mukaan henkistä omaisuutta koskeviin oikeusriitoihin, soveltaa SMHV:n valituslautakunnassa käydyn menettelyn toisen osapuolen, joka on väliintulijana ensimmäisen oikeusasteen tuomioistuimessa, vastineeseen, vastine, kuten myös kanne, on jätettävä tutkittavaksi ottamatta siltä osin, kuin siinä viitataan kantajan ja väliintulijan SMHV:ssa esittämiin asiakirjoihin, koska tuollainen yleinen viittaus ei liity vastineessa ja kanteessa esitettyihin kanneperusteisiin ja väitteisiin.

(ks. 11 kohta)

2. Yhteisön alueen loppukuluttajien keskuudessa on sekaannusvaara kuviomerkin, jonka hallitseva osa on valkoinen a-kirjain mustalla pohjalla ja yksinkertaisella kirjasintyypillä kirjoitettuna ja jonka rekisteröintiä yhteisön tavaramerkkinä on haettu Nizzan sopimuksen mukaiseen luokkaan 25 kuuluvia vaatteita, jalkineita ja päähineitä varten, ja aikaisemman kirjaimen ”a” sisältävän tavaramerkin, jonka hallitsevat elementit ovat samat ja joka on rekisteröity yhteisön tavaramerkkinä samaan luokkaan kuuluvia vaatteita varten, välillä, koska kummankin merkin luomat kokonaisvaikutelmat ovat selkeästi samankaltaisia ja koska kyseessä olevat tavarat on katsottava samankaltaisiksi asetuksen N:o 40/94 8 artiklan 1 kohdan b alakohdan merkityksessä, vaikka ne ovatkin jalkineiden ja vaatteiden osalta vain vähäisessä määrin samankaltaisia. Viimeksi mainituilta osin kohdeyleisö voi nimittäin erityisesti olettaa, että haetulla tavaramerkillä varustetuilla kengillä on sama kaupallinen alkuperä kuin aikaisemmalla merkillä varustetuilla vaatteilla.

(ks. 18, 23, 26 ja 27 kohta)